  ИА «Удмуртия» Глазкарысь студентъёс сукыр но ляб адӟись пиналъёс понна киын «лыдӟыны» 20 книгаос лэсьтӥзы. Дышетӥсь изданиосты кылдытонъя ӵектосэз Короленко нимо пединститутысь нырысетӥ курсын дышетскисьёс малпазы, вераз журналистъёслы вузлэн кивалтӥсез Янина Чиговская-Назарова. «Ӵошен шунытгес» («Вместе теплее») ӵектос ар пала ужа ни. Со дыр ӵоже отчы пӧртэм курсъёсысь 15 студентъёс пыриськизы ни. Ас киыныз лэсьтэм книгаосынызы пӧртэм дышетсконниос но лыдӟетъюртъёс тунсыкъясько ни. Азьланяз та книгаосты дышетсконниослы но пиналъёслы сётэммы потэ. Нылпиос соосты уже кутозы но студентъёсмес шуныт кылъёсын тодазы ваёзы шуыса оскисько Янина Чиговская-Назарова, Глазкарысь В. Г. Короленко нимо кун пединститутлэн кивалтӥсезУжаны материалъёс Ижкарысь но Глазкарысь басма вузасьёс сёто. Институтысь магистрантлэн Татьяна Лукашовалэн верамезъя, вуриськонын валтӥсез курон – тазалыклы кышкытлык вайыны быгатӥсь арбериосты кутыны уг яра. Ваньмыз книгаос киын вуремын. Таӵеосыз нокытын ӧвӧл. Та книгаос дышетскыны, дуннеез валаны юртто Татьяна Лукашова, магистрантӴектосэ пыриськись студентъёс киын «лыдӟон» книгаосты кылдытон амал сярысь тодосъя ужъёс гожтӥзы. Соосъя институт методикая юрттэтъёс поттоз.   Тегъёс: Дышетон студентъёс Удмуртия Глазкар пиналъёс ГГПИ  